Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: A Kormányzati Ellenőrzési Hivatal felügyeletéről, feladat- és hatásköréről szóló 61/1999. (IV. 1.) Korm. rendelet 1. § (6) bekezdése, valamint a Kormány tagjai és az
Paragraph Index: 132

b) a Közalapítvány Alapító Okiratának módosítása. 11.3. A Kuratórium 11.3.1. A Közalapítvány vagyonának kezelője, a Közalapítvány legfőbb döntéshozó szerve, a 7 főből álló Kuratórium, melyből 1 személyt a Külügyminisztérium politikai államtitkára jogosult delegálni. A Kuratórium tagjai természetes személyek. 11.3.2. A Kuratórium tagjainak megbízása 4 évre szól. A Kuratórium tagjai ismételten is megbízhatók. 11.3.3. A Kuratórium tagjai: dr. Fazekas Sándor Hernádi Zsolt dr. Ludányi Arnold Molnos Dániel Szabó Ottó (Külügyminisztérium politikai államtitkára által delegálva) Várady Zoltán dr. Zöld Sándor A Kuratórium elnöke: Hernádi Zsolt 11.3.4. A kuratóriumi tagság megszűnik: — a megbízás lejártával, — a tag halálával, — lemondásával, — az Alapító általi visszahívással, — a Közalapítvány megszűnésével. 11.3.5. A Kuratórium elnöke és titkára, valamint tagjai tiszteletdíjra és költségtérítésre jogosultak. A tiszteletdíj és költségtérítés fizetésének módját és mértékét a Kuratórium állapítja meg. A tiszteletdíj és költségtérítés éves összege (költsége) nem haladhatja meg a Közalapítvány mindenkori költségvetési támogatásának 1%-át. 11.3.6. A Kuratórium titkára: A Kuratórium titkára felelősen irányítja a Kuratórium elé kerülő támogatási és vállalkozásfejlesztési döntések előkészítési munkálatait. Feladatának ellátása során ellátja a Közalapítványi iroda és a Kuratórium közötti koordinációs tevékenységet. A Kuratórium titkára hatáskörébe tartozik minden olyan egyéb feladat, amelyet a Közalapítvány belső szabályzata vagy kuratóriumi döntés a hatáskörébe utal. A Kuratórium titkárát a Kuratórium tagjai közül az Alapító nevezi ki. Megbízatása tagsági jogviszonyának megszűnéséig terjed azzal, hogy az Alapító a titkári megbízást bármikor visszavonhatja. A Kuratórium titkára: dr. Zöld Sándor. 2001/120. szám 11.4. A Kuratórium működése 11.4.1. A Kuratórium szükség szerinti gyakorisággal, de legalább negyedévenként ülésezik. 11.4.2. A Kuratórium ülése akkor határozatképes, ha azon a Kuratórium tagjainak több mint fele jelen van, és az összehívás szabályszerűen megtörtént. 11.4.3. Határozatképtelenség esetén a kuratóriumi ülést 14 napon belül változatlan napirenddel ismételten össze kell hívni. A megismételt ülés határozatképes, ha a 11.4.2 pontban írtak teljesülnek. 11.4.4. A Kuratórium ülését a Kuratórium elnöke, akadályoztatása — vagy tagságának megszűnése esetén az új elnök kijelöléséig — a Kuratórium titkára hívja össze. Az ülést a szükséges anyagok megküldésével az indítványtól számított 8 napon belül kell összehívni úgy, hogy a döntéshez szükséges anyagokat legalább 3 munkanappal az ülés megtartása előtt kézhez kell kapniuk. 11.4.5. A Kuratórium a döntéseit a jelenlévő tagok egyszerű szótöbbségével hozza. Szavazategyenlőség esetén az elnök szavazata dönt. A Kuratórium tagjainak minősített (kétharmados) szótöbbséggel hozott határozata szükséges a Szervezeti és Működési Szabályzat, a Befektetési Szabályzat, az éves gazdálkodási terv és költségvetés, az éves gazdálkodási beszámoló és mérleg, valamint az éves közhasznúsági jelentés elfogadásához. 11.4.6. A Kuratórium kizárólagos hatáskörébe tartozik: — a Közalapítvány Szervezeti és Működési Szabályzatának és egyéb belső szabályzatának elfogadása, módosítása, — a Kuratórium ügyrendjének kialakítása, — a Közalapítvány éves munkatervének, gazdálkodási tervének, költségvetésének, gazdálkodási beszámolójának és mérlegének elfogadása, illetve jóváhagyása, — a csatlakozási kérelmek elbírálása, — a pályázatok kiírása, azok feltételeiről való döntés, valamint a pályázatok elbírálása, — a könyvvizsgáló megbízása, — javaslattétel az alapítónak a kuratóriumi tag visszahívására. 11.4.7. A Közalapítvány könyvvezetésének, vagyonkimutatásának és a működéssel kapcsolatos egyéb feladatainak ellátása érdekében a Kuratórium külső pénzügyi szervezetet, szakértőt bízhat meg, díjazás ellenében. A Kuratórium a közalapítvány cél megvalósítására irányuló projectek műszaki, gazdasági, pénzügyi felülvizsgálatával külső, szakirányú szervezetet, szakértőt bízhat meg. 11.4.8. A Kuratórium a Közalapítvány működéséről és gazdálkodásáról évente az Alapítónak beszámolni köteles. A Kuratórium a Közalapítvány gazdálkodását érintő minden lényegi kérdésről, valamint a Kuratórium határozatairól köteles az Alapítót tájékoztatni. A Kuratórium a Közalapítvány éves gazdálkodásának legfontosabb adatait nyilvánosságra hozni köteles. A Közalapítvány gazdálkodásának, működésének, szervezetének és képviseletének, valamint a Kuratórium egyéb döntéseinek részletes szabályait a Közalapítvány Szervezeti és Működési Szabályzata határozza meg. 11.4.9. A Kuratórium ülései nyilvánosak. A Kuratórium ülésein a Közalapítvány Kuratóriumának határozatait bárki megtekintheti, de a Kuratórium határozatainak nyilvánossága nem sértheti az érintett személyiségi jogait és a személyes adatok védelméhez fűződő jogát. Az éves közhasznúsági jelentést bárki megtekintheti. A Kuratórium zárt ülést tart, ha bármely tagjának javaslatára minősített szótöbbséggel így határoz. Zárt ülést tartani egyes napirendi pontok tekintetében is lehet.

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes